EELNÕU

**Piiriülese asendusemaduse keelustamise seaduse eelnõu**

**§ 1. Seaduse eesmärk**

Käesoleva seaduse eesmärk on tagada inimväärikuse, naiste ja laste õiguste kaitse, keelates Eesti Vabariigis ja välisriikides toime pandud tegevused, mis hõlmavad asendus­emadust ning selle vahendamist.

**§ 2. Mõisted**

Käesolevas seaduses kasutatakse mõisteid järgmises tähenduses:

1. **Asendusemadus** – võõra munaraku või sellest valmistatud inimloote ülekandmine naisele, kelle kohta on teada, et ta kavatseb sellest arenenud lapse pärast sündi ära anda

2. **Piiriülene asendusemadus** – asendus­emadus, mis toimub väljaspool Eesti Vabariigi territooriumi, kuid milles osaleb Eesti kodanik, Eesti elanik või Eestis registreeritud juriidiline isik tellija, vahendaja või rahastajana.

3. **Vahendamine** – igasugune tegevus, mille eesmärk on korraldada, pakkuda, reklaamida või rahastada asendus­emadust Eesti Vabariigis või välisriigis.

**§ 3. Asendusemaduse keeld**

(1) Asendusemadus on keelatud.

(2) Asendusemaduse kokkuleppe sõlmimine on tühine sõltumata sõlmimise kohast.

(3) Keeld laieneb ka väljaspool Eesti Vabariiki läbi viidavale asendusemadusele, kui vähemalt üks osapool on Eesti kodanik või alaline elanik.

**§ 4. Asendusemadusest sündinud lapse põlvnemine**

Asendusemaduse tulemusel sündinud lapse emaks loetakse naine, kes lapse sünnitas.

**§ 5. Karistusseadustiku täiendamine**

Täiendada Karistusseadustikku paragrahviga 132¹ järgmises sõnastuses:

**„§ 132¹. Piiriülene ebaseaduslik asendusemadus**

(1) Eesti kodaniku, alalise elaniku või Eesti Vabariigis registreeritud juriidilise isiku poolt korraldatud või rahastatud asendusemadus väljaspool Eesti Vabariiki on karistatav rahalise karistuse või kuni kolmeaastase vangistusega.

(2) Sama teo eest, kui see on toime pandud majandusliku kasu saamise eesmärgil, karistatakse kuni viieaastase vangistusega.“

**§ 6. Jõustumine**

Käesolev seadus jõustub 1. juunil 2026.

Lauri Hussar

Riigikogu esimees

Tallinn, „….” „………...” 2025. a.

Algatab Eesti Konservatiivse Rahvaerakonna fraktsioon 17.11.2025. a.

Martin Helme

Eesti Konservatiivse Rahvaerakonna fraktsiooni esimees